Eetris on Jeruusalemma Uudiste erisaade ja Pekka Sartola.
Head laupäevaõhtut! Meie tänane teema -
Miks ei aktsepteeri juudid Jeesust oma Messiana?
Messias Jeesus Kristus on tänapäeva juutidele,
eriti iisraellastele, hoolikalt varjatud saladus.
Seda isegi sellest hoolimata, et Ta sündis toonasel Juudamaal,
elas ja kasvas juudina ja tuli omade juurde,
ilmutas ennast Jumala tegude ja tahte täitumusena,
rahu ja armastuse saadikuna.
Aga Tema omad ei võtnud Teda vastu.
Nad ei teinud seda 2000 aasta eest, ega võta veel tänagi.
Traditsiooniliselt mõeldakse,
et Jeesus ei kõlvanud oma aja usujuhtidele seetõttu,
et Ta ei näidanud kunagi selliseid märke oma messiaanlikkuse kohta,
mida juudid olid lootnud.
Sangar-messias, kes võidab roomlasi ja vabastab nad okupandi ikke alt
ning loob tõelise ja õige Iisraeli riigi
See oli üks perspektiiv ja sellega ei sobinud kuidagi Jesaja 53
ja Psalm 22 prohveteeritud kannatav ja alandlik Issanda sulane,
ega Jeremija ilmutatud uus leping, mis asendab vana lepingu.
Enamik maailma juute usub endiselt,
et leping, mille Jumal tegi nende isadega pärast Egiptusest lahkumist,
kestab igavesti, on muutumatu ja juudid pääsevad seetõttu,
et järgivad sellega seotud seaduse käske.
Nad pole kunagi tunnistanud,
et Jeremija 31:31-32 salmid uue lepingu kohta käivad nende kohta.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase,
mille ma tegin nende vanematega sel päeval,
kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand."
See uus leping ei eelda enam, et inimene pääseks
teatud ohvrite, rituaalide, kommete, määratud aegade
ja pühade järgimisega, vaid üksnes usust, ainult armust
ilma mis tahes seaduse ja määruste järgimise programmita.
Veel täna, 2000 aastat hiljemgi,
on selle uue lepingu võtnud vastu vaid käputäis juute,
mõni, ehk paar protsenti maailma etnilisest juudi rahvastikust.
Enamik neist järgib, vähemalt osaliselt iidseid kombeid,
koššer-reegleid, sabatit, pühi, ümberlõikamist jne.
Ma ei mõtle sellega, et neis oleks iseenesest midagi vale või laidetavat,
aga pääsemise tingimuseks nad uue lepingu ajal enam pole.
Need ootused, mida kuulutavad tänased uudistepealkirjad,
eriti ortodoksi juutide meedias, näitavad,
et Messias olevat end juba ilmutanud mõningaile neist,
ja rääkinud mõnede väärikatega, ja isegi ilmunud mõningaile neist,
kui mitte päris füüsiliselt, siis vähemalt unes või nägemuses.
Kui see on tõesti nii, on Ta pidanud ilmutama end
täiskasvanud mehena, Messiaks tunnistatava tegelasena,
sellisena, kelle suhtes on võimatu eksida.
Kuid mille või kellega seostavad nad
Jesaja kirjeldust tulevase Messia kohta?
Kõrgelt hinnatud prohveti kirjeldus tulevase Messia kohta
on täiesti teistsugune, kui see, mida rabid täna ootavad
ja kellesse nad usuvad. Jesaja prohveteeringud Messia kohta
on siiski oluliselt seotud rabide tänapäevaste ootustega,
sest Jesajat peetakse üldiselt üheks nn suureks prohvetiks.
Jesaja vahendusel
enam kui 700 aastat enne meie aega antud prohveteering
kirjeldab sündivat last, tulevast Messiat,
kes on olemuslikult sama Kõikvõimsa Jumalaga.
Terminoloogiat, mida Jesaja järgnevas kasutab,
on alati seostatud Jumala nime ja Tema olemusega,
ning see ei anna võimalust ilmutust teisiti tõlgendada.
Jesaja 9:5 -6. "Sest meile sünnib laps,
meile antakse poeg, kelle õlgadel on valitsus
ja kellele pannakse nimeks Imeline Nõuandja, Vägev Jumal,
Igavene Isa, Rahuvürst.
Suur on valitsus ja otsatu on rahu Taaveti aujärjel ja tema kuningriigi üle
et seda kinnitada ja toetada kohtu ja õigusega, sellest ajast ja igavesti.
Vägede Issanda püha viha teeb seda."
Rabid ootavad seega Messiat, tõenäoliselt täiskasvanud meest
tulevaseks ja milleniaalse, 1000-aastase kuningriigi,
ja mõned isegi uue Iisraeli riigi rajajaks.
Aga millisele ajale paigutavad nad Jesaja kirjeldatud Messia,
sündiva lapse, kes peab esmalt suureks kasvama,
enne kui ilmutab end Jumala Pojana,
Imelise Nõuandja ja Vägeva Jumalana.
Kuidas seda ka ei tõlgendaks, peavad rabid,
kes ei tunnista Jeesust Naatsaretlast Jesaja kirjeldatud Messiaks,
ootama mingi poisslapse sündi neitsist, mitte inimese ja liha kaudu,
vaid üleloomulikult, Püha Vaimu kaudu.
Ta peab suureks kasvama, täitma temast ennustanud prohveteeringud
ja oma messiaanliku missiooni inimkonna pattude lepitajana.
Kui variserid ja kirjatundjad hülgasid Jeesuse Naatsaretlase oma Messiana
polnud nad endaga ausad,
vaid jätsid tähelepanuta kõik ilmselged prohveteeringud,
mis tunnistasid, et Jeesus oli see, keda nad ootasid.
Nad hüppasid üle kümnetest prohveteeringutest Messia kohta,
sest nende silmadel oli kate, vaimne rõivas,
mis ei lasknud neil tunnistada Teda prohveteeringute Messiaks.
Prohvet Jesaja kirjeldab seda nii (6:9-10):
"Ja tema ütles: 'Mine ja ütle sellele rahvale:
Kuuldes kuulete ega mõista; nähes näete ega taipa!’
Tee tuimaks selle rahva süda ja tee raskeks ta kõrvad
ning sule ta silmad, et ta oma silmadega ei näeks
ja kõrvadega ei kuuleks, oma südamega ei mõistaks
ja ei pöörduks ega paraneks!"
See Jesaja prohveteeritud ilmutus
on endiselt jõus kogu maailma juutkonna seas,
sest messiaanlikke, Jeesusesse uskuvaid juute
on maailma ca 15-17 miljoni juudi seas vaid ca 350-400 000,
ehk vaid paar protsenti.
Rääkides pühakirjast,
kasutas Jeesus ainuüksi toona tuntud ja tsiteeritud kirjarulle.
Toona polnud rabid jätnud veel kõrvale Jesaja 53. ptk,
psalmi 22 ja teisi prohvetite ilmutusi tulevase Messia kohta.
Neid kõiki, mida tänapäeva religioosne judaism väldib
ja õpetuseks sobimatuks peab.
Nagu tänapäeva judaism ei tunnista Jeesuse messiaanlikkust,
ei teinud seda ka Tema aja kirjatundjad.
Toonast preesterkonda ei saa võrrelda tänaste rabide
ja ortodoksi juutidega,
sest tingimused olid 2000 aasta eest täiesti teised kui täna.
Ülempreestrid, kogu saduseridest preestrite võimas hulk,
lisaks variserid ja kirjatundjad,
polnud vaid religioosne autoriteet, vaid Suurkohus, süneedrium,
oli samas ka poliitiline võimorgan ja kohtunikkond.
Preestriametit ei päritud enam Aaroni korra järgi isalt pojale,
vaid ülempreestri amet oli muutunud poliitiliseks ja kaubeldavaks ametiks,
mis oli lisaks majanduslikult ülitulus.
Tavarahvast hoiti vaos ja Issanda karistuse all
suure hulga erinevate keeldude ja käskudega,
mille kohta Jeesus ise ütleb, et nad on pannud selle koorma rahvale,
kuid ei liiguta ise nende täitmiseks sõrmegi.
"Ise te ei lähe taevariiki
ega lase sisse ka neid, kes tahaksid minna."
Sellesse kivistunud keskkonda ilmub äkitselt mees,
kes räägib Jumala autoriteediga, teeb vägevaid imesid,
valitseb loodusjõude, tervendab haigeid,
äratab surnuid ellu ja julgeb trotsida kinnistunud
ja preestreile tulusat ühiskonnakorraldust,
muutes küsitavaks religioossete ja poliitiliste juhtide autoriteedi.
Kuigi Tema tapmist oli arutatud juba varemgi,
näiteks Markuse 11:18,
tehti lõplik otsus Tema tapmise kohta pärast seda,
kui Jeesus oli äratanud Laatsaruse surnuist (Joh. 11:47-53).
Suurkohus kutsuti kokku, esmalt tõdema, et kui prohvet,
keda kogu rahvas armastab, saab tegevust jätkata,
võtab see ära võimu ja kontrolli rahva üle
ülempreestreilt ja Suurkohtult.
Tekiks sisepoliitiliselt talumatu olukord.
"Mis me teeme? See inimene teeb palju tunnustähti.
Kui me jätame ta rahule, hakkavad kõik temasse uskuma,
ning siis tulevad roomlased ja võtavad ära nii meie pühapaiga kui ka rahva."
Seetõttu otsustasid nad tappa ka Laatsaruse,
ilmselt selleks, et hiljem oleks võimalik eitada
kogu surnuist üles äratamist või vähemalt Jeesuse rolli selles.
"Variserid ütlesid nüüd üksteisele: 'Eks te näe, et te ei saavuta midagi!
Vaata, kogu maailm jookseb tema järele!'" (Joh.12:19)
Seepärast kuulutas Kaifas, toonane ülempreester prohvetlikult,
et on parem, kui üks inimene sureb rahva eest,
kui et kogu rahvas hukkub. (Jh 11:50).
Nii kasutas Issand tollaseid usujuhte,
ning roomlasi, Jeesuse vastaseid,
oma prohvetlike ilmutuste täidesaatjatena.
Pilatuse ees (Joh.19:10-11) tõdes Jeesus prokurörile,
kes oli Talle lajatanud, et Tal on võim nii tappa kui vabaks lasta:
"Sinul ei oleks mingit meelevalda minu üle,
kui see poleks sulle antud ülalt.
Seepärast on suurem patt sellel, kes minu on andnud sinu kätte."
Tegeleme praegu Jumala päästeplaani ja kristluse tuumaga.
Peame küsima, kas meil on õigus mõista kohut juutide üle vaid seetõttu,
et nad lasid Jeesuse tappa? Kas meil on õigust
mõista kohut Rooma okupatsiooni üle, kes selle täide saatis?
Jeesus ise vabastas oma hukkajad, kui palvetas ristil:
Isa, anna neile andeks, sest nad ei tea, mida teevad.(Lk. 23:34).
Kui me ei aktsepteeri
2000 aasta eest paasapühal Jeruusalemmas toimunut
Jumala kõikehõlmava plaani osana
kogu inimkonna, mitte üksnes juutide päästmiseks,
ei saa me aktsepteerida ka teiste prohveteeringute eesmärke.
Me kõik, kes loeme ja uurime Piiblit, peame mõistma,
et otsus Jeesuse surma kohta,
ja samas kogu inimkonna pattude ühekordses lepitusohvri kohta,
polnud juudi usujuhtide
ega ka hukkamise täide saatnud roomlaste süü.
See oli Jumala plaan sinu ja minu päästmiseks.
Seepärast on oluline mõista,
kui tähtis on viia evangeeliumi nii juutidele kui kõigile teistele.
Asi oli toona ja on endiselt Jumala suures plaanis
kogu inimkonna jaoks. Selles saame kõik osaleda.
Tänaseks kõik. Järgmises saates käsitlen teemat
"Lepingulaegas ja kolmas tempel." Jää kanalile ja kohtume nädala pärast!
Tõlge: Monika Jaaguri
Kui soovid saadet toetada,
võid helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee